תקנות הפיקוח על מעונות (תקן עובדי מעונות לילדים והכשרתם ותנאי כשירותם של מנהלי מעונות לילדים)

{{ח:התחלה}}
{{ח:כותרת|תקנות הפיקוח על מעונות (תקן עובדי מעונות לילדים והכשרתם ותנאי כשירותם של מנהלי מעונות לילדים), תשל״ז–1977}}
{{ח:קטע3||תקנות בדבר תקן עובדי מעונות לילדים והכשרתם ובדבר תנאי כשירותם של מנהלי מעונות לילדים}}

{{ח:פתיח-התחלה}}
{{ח:תיבה|ק״ת תשל״ז, 1682|תקנות הפיקוח על מעונות (תקן עובדי מעונות לילדים והכשרתם ותנאי כשירותם של מנהלי מעונות לילדים)|https://olaw.org.il/takanot/takanot-3709.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הפיקוח על מעונות#סעיף 12|סעיף 12}} {{ח:חיצוני|חוק הפיקוח על מעונות|לחוק הפיקוח על מעונות, תשכ״ה–1965}}, ולאחר התייעצות עם ועדת השירותים הציבוריים של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”מעון“ – מעון המיועד לילדים שתפוסתו 6 ילדים או יותר;
{{ח:ת|סוג=הגדרה}} ”מוסד מיוחד“ – כהגדרתו {{ח:חיצוני|תקנות חינוך ממלכתי (העברה)|בתקנות חינוך ממלכתי (העברה), תשי״ט–1959}};
{{ח:ת|סוג=הגדרה}} ”משרה“ – תפקיד שנושאו עוסק בו במספר שעות שבועיות בהתאם למקובל באותו מקצוע.

{{ח:סעיף|2|תקן המעונות}}
{{ח:ת}} בתקן מעון יהיו משרות אלה:
{{ח:תת|(1)}} משרה למנהל.
{{ח:תת|(2)}} משרה לאם בית במעון שבו 50 ילדים או יותר; היו במעון פחות מ־50 ילדים תהא המשרה חלקית בהתאם למספר הילדים.
{{ח:תת|(3)}} משרה לרכז חינוכי במעון המיועד לילדים שמלאו להם 6 שנים שבו 100 ילדים או יותר, ובמוסד מיוחד שבו 60 ילדים או יותר.
{{ח:תת|(4)}} משרת מדריך וחצי משרת מדריך מחליף לכל 25 ילדים במעון לילדים בגיל 6 עד 14 שנה; משרת מדריך וחצי, משרת מדריך מחליף לכל 15 ילדים במוסד מיוחד; משרת מדריך וחצי, משרת מדריך מחליף לכל 10 ילדים במעון לילדים חריגים שייקבע בידי שר הסעד.
{{ח:תת|(5)}} 4 משרות למטפלות לכל 10 ילדים במעון לילדים שלא מלאו להם 6 שנים; חצי משרה למטפלת וחצי משרה למטפלת מחליפה לכל 25 ילדים במעון לילדים בגיל 6 עד 14 שנה; משרת מטפלת וחצי משרת מטפלת מחליפה לכל 18 ילדים במוסד מיוחד; משרת מטפלת וחצי משרת מטפלת מחליפה לכל 10 ילדים במעון לילדים חריגים שייקבע בידי שר הסעד.
{{ח:תת|(6)}} רבע משרה לעובד סוציאלי לכל 10 ילדים שלא מלאו להם 6 שנים; רבע משרה לעובד סוציאלי לכל 25 ילדים במעון לילדים בגיל 6 עד 14 שנה; רבע משרה לעובד סוציאלי לכל 15 ילדים במוסד מיוחד; שליש משרה לעובד סוציאלי לכל 10 ילדים במעון לילדים חריגים שייקבע בידי שר הסעד.
{{ח:תת|(7)}} משרת אחות בכל מעון שבו 100 ילדים או יותר.
{{ח:תת|(8)}} רבע משרה לפסיכולוג לכל 25 ילדים במעון לילדים שלא מלאו להם 6 שנים, במוסד מיוחד ובמעון לילדים חריגים שייקבע בידי שר הסעד.
{{ח:תת|(9)}} משרה למנהלן במעון שבו 100 ילדים או יותר; חצי משרה למנהלן במעון שבו 50 ילדים או יותר; ובמוסד מיוחד שבו 30 ילדים או יותר.
{{ח:תת|(10)}} משרה למנהל חשבונות במעון שבו 100 ילדים או יותר; היו במעון פחות מ־100 ילדים תהא משרה חלקית בהתאם למספר הילדים.
{{ח:תת|(11)}} משרה למזכיר במעון שבו 50 ילדים או יותר; חצי משרה למזכיר במעון שבו פחות מ־50 ילדים.
{{ח:תת|(12)}} משרה לרכז קניות במעון שבו 100 ילדים או יותר; היו במעון פחות מ־100 ילדים תהא משרה חלקית בהתאם למספר הילדים.
{{ח:תת|(13)}} משרת טבח לכל 30 ילדים.
{{ח:תת|(14)}} משרת עוזר לטבח לכל 60 ילדים.
{{ח:תת|(15)}} משרת פועל נקיון לכל 15 ילדים לילדים שלא מלאו להם 6 שנים; משרת פועל נקיון לכל 30 ילדים במעון לילדים בגיל 6 עד 14.
{{ח:תת|(16)}} משרת מחסנאית או תופרת לכל 60 ילדים.
{{ח:תת|(17)}} משרת חצרן לכל 100 ילדים.

{{ח:סעיף|3|תפקיד מנהל}}
{{ח:תת|(א)}} מעון ינוהל בידי מנהל, אשר יהא אחראי –
{{ח:תתת|(1)}} להפעלתו התקינה של המעון;
{{ח:תתת|(2)}} לייצוגו כלפי גופים ממשלתיים, ציבוריים ופרטיים;
{{ח:תתת|(3)}} לשלומם הגופני והנפשי, להתפתחותם ושיקומם של הילדים במעון;
{{ח:תתת|(4)}} לדיווח שוטף ולמסירת כל מידע שידרש להבטחת פיקוחו של שר הסעד על המעון;
{{ח:תתת|(5)}} לקביעת התכנית החינוכית והטיפולית של המעון תוך שיתוף פעולה עם נציגי שר הסעד ועובדי החינוך במעון;
{{ח:תתת|(6)}} לקבלת עובדים מתאימים ולפיטוריהם, ולפיקוח על עבודתם;
{{ח:תתת|(7)}} לקידומם המקצועי של העובדים ולהכשרתם, ולדאגה לתנאי עבודתם;
{{ח:תתת|(8)}} להחזקה תקינה של מבני המעון וציודו;
{{ח:תתת|(9)}} להכנת תקציב המעון ולביצועו כיאות, ולהגשת מאזנו;
{{ח:תתת|(10)}} לרמה נאותה של שירותי המעון.
{{ח:תת|(ב)}} מנהל מעון שהמעון אינו בבעלותו או שאינו חוכר או שוכר או מחזיק במעון על פי דין, יפעל בכל ענין האמור בתקנה זאת בכפוף למי שמינה אותו כמנהל המעון.

{{ח:סעיף|4|כישורי מנהל}}
{{ח:ת}} לא יהא אדם מנהל מעון אלא אם נתמלאו בו כל אלה:
{{ח:תת|(1)}} הוא בעל השכלה על תיכונית;
{{ח:תת|(2)}} הוא בעל השכלה מקצועית בחינוך, בפסיכולוגיה או עבודה סוציאלית ורכש נסיון בתחומים אלה 5 שנים לפחות.

{{ח:סעיף|5|סמכות}}
{{ח:ת}} מנהל מעון יברר את עברו של המועמד לעבודה במעון ורשאי הוא לדרוש מהמועמד המלצות וכן תעודות בדבר עברו ממשטרת ישראל.

{{ח:סעיף|6|הודעה על קבלת עובד}}
{{ח:ת}} מנהל מעון יודיע למפקח שמונה לפי החוק על קבלת עובד, והמפקח רשאי שלא לאשר עובד אם לדעתו אינו מתאים לעבודה במעון.

{{ח:סעיף|7|תפקיד אם בית}}
{{ח:ת}} אם הבית תהא אחראית –
{{ח:תת|(1)}} לארגון ולתכנון משק המעון ולתיאום הפעולות הדרושות לקיום רמתו התקינה;
{{ח:תת|(2)}} לפיקוח על סדרי האספקה המשקית במעון ולרישום מדוייק של ההזמנות והציוד שנתקבל;
{{ח:תת|(3)}} לרמה נאותה של התזונה במעון על ידי פיקוח על הכנת הארוחות וטיבן, ועל ידי התאמתן לצרכים המיוחדים של הילדים;
{{ח:תת|(4)}} להדרכת עובדי המשק, עובדי הנקיון והתחזוקה;
{{ח:תת|(5)}} לקיום של נקיון במעון;
{{ח:תת|(6)}} לדאגה לביגוד נאות של הילדים ולהופעתם החיצונית התקינה.

{{ח:סעיף|8|כישורי אם הבית}}
{{ח:ת}} אם בית תהא בוגרת בית ספר מקצועי לכלכלת בית או בעלת הכשרה או נסיון מקבילים.

{{ח:סעיף|9|תפקיד רכז חינוכי}}
{{ח:ת}} תפקידי רכז חינוכי:
{{ח:תת|(1)}} השתתפות בארגון, תכנון, ביצוע ותאום הפעולות החינוכיות במעון;
{{ח:תת|(2)}} ארגון ותכנון פעולות מיוחדות במעון בתחום החינוך, הספורט והנופש בקייטנה, יום ספורט ומחנאות, תוך תיאום הפעולות עם גורמי חוץ מתאימים;
{{ח:תת|(3)}} דאגה לעריכה וביצוע של תכניות העבודה של עובדי החינוך במעון – ומתן הדרכה מתאימה;
{{ח:תת|(4)}} ריכוז הדיווח השוטף של עובדי החינוך;
{{ח:תת|(5)}} אחריות לטיפול בבעיות מיוחדות של הילדים לפי הצורך.

{{ח:סעיף|10|כישורי רכז חינוכי}}
{{ח:ת}} רכז חינוכי יהא בעל השכלה אקדמאית בשטח החינוך או בעל הכשרה של מורה מוסמך ובעל נסיון בהדרכה חינוכית או בהוראה.

{{ח:סעיף|11|תפקיד מדריך חינוכי}}
{{ח:ת}} מדריך חינוכי ידאג לשלומם הגופני והנפשי של קבוצת הילדים שהוטל עליו להדריכם, לחינוכם במסגרת ההוראות שניתנו לו, לטיפול בבעיותיהם האישיות ולארגון פעולות נופש, חברה ותרבות.

{{ח:סעיף|12|כישורי המדריך}}
{{ח:ת}} מדריך יהא בעל השכלה תיכונית לפחות, או בעל נסיון בחינוך או בעבודה סוציאלית או בהדרכת נוער.

{{ח:סעיף|13|פטור זמני}}
{{ח:ת}} שר הסעד רשאי לפטור מעון באורח זמני לתקופה שלא תעלה על 3 שנים מדרישות חלק מתקנות אלה הנוגעות לתנאי הכשירות של עובדים ומנהל שנתקבלו לעבודה במעון לפני היכנס תקנות אלה לתקפן; עובדים ומנהל אלה יחוייבו בהשתלמות כפי שיקבע שר הסעד.

{{ח:סעיף|14|תחילה}}
{{ח:ת}} תחילתן של תקנות אלה 90 יום לאחר הפרסום.

{{ח:סעיף|15|השם}}
{{ח:ת}} לתקנות אלה ייקרא ”תקנות הפיקוח על מעונות (תקן עובדי מעונות לילדים והכשרתם ותנאי כשירותם של מנהלי מעונות לילדים), תשל״ז–1977“.

{{ח:חתימות|ל׳ בניסן תשל״ז (18 באפריל 1977)}}
* '''משה ברעם'''
שר הסעד
{{ח:סוגר}}
{{ח:סוף}}
[[קטגוריה:בוט חוקים]]